ধেমাজিত জাপানীজ এনকেফেলাইটিছৰ প্ৰাৰ্দুভাৱ। বানৰ সমান্তৰালকৈ এনকেফেলাইটিছৰ আতংক। এনকেফেলাইটিছত চলিত বৰ্ষত মৃত্যু তিনিজন লোকৰ।বৰ্তমানলৈ মুঠ ৩০জনৰ দেহত ধৰা পৰিছে এনকেফেলাইটিছ।

উল্লেখ্য যে বাৰিষা বানপানীৰ সময়ছোৱাত বিশেষকৈ জুন-জুলাই মাহত সৰ্বাধিক বৃদ্ধি পায় এনকেফ্লাইটিছসদৃশ  আৰু জাপানিজ এনকেফ্লাইটিছৰ ৰোগৰ প্ৰাদুৰ্ভাৱ৷ ধেমাজিত এইবছৰ মৃত্যুদূতৰূপী এনকেফ্লাইটিছ জিলাখনত প্ৰাণ ললে তিনিজনৰ৷ ইয়াৰে এজন জাপানিজ এনকেফ্লাইটিছত আক্ৰান্ত হৈ আন দুজন এনকেফ্লাইটিছ সদৃশ ৰোগত আক্ৰান্ত হৈ মৃত্যু হয়৷ জিলাখনৰ পাঁচটা স্বাস্থ্যখণ্ডৰ ৯৮টা স্বাস্থ্য কেন্দ্ৰৰ অধীনৰ সকলো স্বাস্থ্যকৰ্মী, আশাকৰ্মীক সজাগতা আনিবৰ বাবে স্বাস্থ্য বিভাগে জাৰি কৰিছে জৰুৰী নিৰ্দেশ ৷